నయీమ్ అష్రఫ్

నయీమ్ అష్రఫ్, పాకిస్తానీ మాజీ క్రికెటర్, క్రికెట్ అంపైర్. 1995లో రెండు వన్డే ఇంటర్నేషనల్ మ్యాచ్‌లు ఆడాడు. నయీమ్ ఎడమచేతి వాటం ఫాస్ట్-మీడియం బౌలర్ గా, ఎడమచేతి వాటం బ్యాట్స్‌మెన్ గా రాణించాడు. ప్రస్తుతం ఇంగ్లాండ్‌లోని లంకాషైర్‌లో ఉన్న క్లిథెరో క్రికెట్ క్లబ్‌లో ఆడుతున్నాడు.

జననం, కుటుంబం, విద్య 
నయీమ్ అష్రఫ్ లాహోర్‌లో అజ్రా బేగం - మహమ్మద్ అష్రఫ్‌ దంపతులకు జన్మించాడు. ఆరుగురు సోదరులు, ముగ్గురు సోదరీమణులతో మధ్యతరగతి కుటుంబంలో పెరిగాడు. నయీమ్ లాహోర్‌లోని ముస్లిం మోడల్ హైస్కూల్, లాహోర్‌లోని మాయో కళాశాలలో చదువుకున్నాడు.

వ్యక్తిగత జీవితం 
ఇంగ్లాండ్‌లో, 2000 వేసవి క్రికెట్ మ్యాచ్ సందర్భంగా, నయీమ్ తన భాగస్వామి జాస్మిన్‌ను కలిశాడు. 2020 జూన్ 15న, కుటుంబ సభ్యులు, స్నేహితుల మధ్య ఇస్లామిక్ వేడుకలో నయీమ్ జాస్మిన్‌ను వివాహం చేసుకున్నాడు.

క్రికెట్ క్రికెట్ 
1995లో, నయీమ్ రీడ్‌లోని రీడ్ క్రికెట్ క్లబ్‌లో వారి ప్రొఫెషనల్ క్రికెటర్‌గా చేరాడు. 1997లో నయీమ్ బ్లాక్‌బర్న్‌లోని చెర్రీ ట్రీ క్రికెట్ క్లబ్‌లో వారి ప్రొఫెషనల్‌గా చేరాడు. 2003 నుండి ఏడు సంవత్సరాలకు పైగా సిటిసిసి కోసం ఆడాడు. ఏడు సంవత్సరాలలో సిటిసిసి ఆరు కప్ ఫైనల్స్ ఆడింది, మూడు ఫైనల్స్, రెండు లీగ్ ఛాంపియన్‌షిప్‌లను గెలుచుకుంది.

మూలాలు 

జీవిస్తున్న ప్రజలు
1972 జననాలు
పాకిస్తాన్ వన్డే క్రికెట్ క్రీడాకారులు
పాకిస్తాన్ క్రికెట్ క్రీడాకారులు
ఇంగ్లాండు క్రికెట్ క్రీడాకారులు